text: Et quant Cléomadès entent
   K'en lui se fie si forment,
   Bien pense qu'il l'en souvenroit,
   Se mestiers fust et il povoit.
   Moult durement le mercia
   De ce que il li otria
   Ce dont il li avoit priié.
   Lors n'a Durbans plus detriié.
   Au roi s'en veut errant aler
   Pour cele besoigne arréer.
   Et Cléomadès au partir
   Li pria de tost revenir.
   Et il dist k'errant revenra.
   En la court vint et retrouva
   Toute la gent Bleopatris
   K'encor ne s'en ert nus partis.
  